Крум Велков е роден на 16 декември 1902 г. в Перник. Изключен като ученик от Шуменската гимназия за левичарска дейност, той става работник. Огняр, шлосер и машинист по професия, Велков организира стачки и участва в Септемврийското въстание. След разгрома на въстанието изпълнява важни партийни поръчения. През 1930 г. заедно с Петър Пергелов организират нелегална печатница № 1 на ЦК на БКП, в която се печата „Работнически вестник“, чийто последен брой е от юни 1935 г. В печатницата е печатан и в. „Червено знаме“, орган на ЦК на БКМС, издавани са много позиви и други партийни материали.